The Claw (instrumental)

«The Claw» er en amerikansk instrumental i country stil som ble skrevet av amerikaneren Jerry Reed. Han ga ut sin originalinnspilling i februar 1967 som siste spor på sitt debutalbum The Unbelievable Guitar and Voice of Jerry Reed. Opptaket ble gjort 10. oktober 1966.

Reeds gitar er stemt ned to toner på hver streng.

Musikere og instrumenter 

Jerry Reed: sologitar
Wayne Moss: gitar
Fred Carter: gitar
Velma Smith: gitar
Roy Huskey: bass
Jerry Carrigan: trommer

Chet Atkins og Jerry Reed spilte «The Claw» sammen 22. juni 1992. Opptaket ble utgitt på DVD'n Live at the Bottom Line.

Chet Atkins ga ut en soloversjon av instrumentalen på sitt album Alone i april 1973. Hellbillies ga ut sin studioversjon i 1995 på albumet Lakafant. I 2002 ga samme gruppe ut en konsertversjon på albumet CoolTur.

«Klå» med Øystein Sunde 

Øystein Sunde ga ut to norske coverversjoner med tittelen «Klå» med ti års mellomrom. Først i november 1974 på instrumental-albumet Klå. Sunde spilte inn en ny versjon til albumet I Husbukkens tegn som ble utgitt mars 1984. Versjonen der er lengre og flere instrumenter veksler på å være soloinstrument.

Reeds amerikanske tittel og Sundes norske ligner fonetisk på hverandre.

På Sundes 1974-innspilling deltok:

Øystein Sunde: akustisk gitar (nylonstrenger – Ibanez Flamenco)
Terje Venaas: bass
Svein Christiansen: trommer
Frode Thingnæs: blåser-arrangement

På Sundes 1984-innspilling deltok:

Øystein Sunde: sologitar, elektrisk gitar (Flamenco), akustisk gitar, banjo
Pete Knutsen: rytmegitar
Lasse Hafreager: clavinet
Helge Iberg: elektrisk piano
Terje Methi: bass
Thor Andreassen: trommer

Annet om «Klå» 

1974-versjonen av «Klå» ble også utgitt på samlealbumet Øystein Sundes beste (1977).
«Klå» var et av innslagene i NRK-programmet Bridge, bratsj fille-bom-bom-bom (sendt 22. september 1973).. Grethe Kausland sang en tekst over Sundes gitarkomp (som er stemt i G åpen med capo på fjerde bånd). Teksten handlet om en klåfingret mann. Dette klippet ble også vist i sin helhet i programmet Øystein Sunde – med god avstand til bilen bak på NRK1 – (sendt 26. desember 2010).
En konsertversjon av «Klå» ble utgitt på albumet Visfestivalen i Västervik i 1975.
«Klå» var med i avslutningen på programmet Tett på – (sendt 12. mai 1995 på NRK1). Sunde var da med i en såkalt gitarduell med Gunnar Andreas Berg, Frode Alnæs og Torstein Flakne.

Referanser 

Sanger fra USA
Sanger fra 1967
Sanger skrevet av Jerry Reed